Pat Boone

**Pat Boone** (rođen je kao **Charles Eugene Boone**, Jacksonville, Florida 1. lipnja 1934. - ) je Američki pop pjevač i glumac osobito popularan 1950-ih i 1960-ih.

Pat Boone prodao je preko 45 milijuna albuma, imao 38 hitova koji su se popeli na top ljestvice i glumio u 12 hollywoodskih filmova. Pat Boone je na vrhuncu svoje karijere bio pjevač starog kova - šlagerskog tipa prije pojave rock and rolla.

Pat Boone pjeva i nastupa i dan danas.

Boone je bio uspješan na raznim poljima, bio je televizijska zvijezda, vodio je vlastiti show od 1957-1959. godine - *The Pat Boone Chevy Show*. Napisao je puno knjiga, i dosta bestsellera iz 1950-ih (knjiga savjeta za tinejdžere *Twixt Twelve and Twenty*, Prentice-Hall). Pat Boon pridonio je širenju popularnosti crnačkih pjesama i ritmova rock and rolla 1950-ih.
Po nekim anketama, poput onog magazina *Billboard*, Boone je bio drugi najpopularniji izvođač 1950-ih, odmah iza Elvisa Presleya.

Pat Boone se okušao u mnogim poslovima, a dokazao se kao uspješni voditelj, televizijski zabavljač, ali i kao politički komentator, promicatelj konzervativne politike, te kao veliki kršćanski aktivist, pisac i propovjednik.

## Biografija

Boone je rođen u Jacksonvilleu, Florida ali se već sa dvije godine preselio u Nashville, Tennessee, u kojem je odrastao i proveo školovanje (Lipscomb College, Lipscomb University).

Boone je počeo pjevati i izdavati ploče od 1954. godine za diskografsku kuću *Republic Records*.

Njegova izvedba pjesme Fats Domina 1955 *Ain't That a Shame* postala je veliki hit. Na početku svoje karijere Boone se usredostočio na to da izvodi R&B pjesme crnačkih pjevača za svoje bijelo tržište (u to doba ranih 1950-ih ta tržišta bila su gotovo potpuno odvojena, bijelci su slušali i kupovali bijelce, a crnci crnce).

Brojni Boonovi hitovi bili su prepjevi crnačkih R&B hitova poput; *Ain't That a Shame* (pjesma Fats Domina) *Tutti Frutti* i *Long Tall Sally* ( pjesme Little Richarda), *At My Front Door (Crazy Little Mama)* ( pjesma El Doradosa), te crnačkih blues balada; *I Almost Lost My Mind* (pjesma Ivory Joe Huntera), *I'll be Home* (pjesma The Flamingosa) i *Don't Forbid Me* (pjesma Charlesa Singletona).

Boone je odrastao u tradicionalnoj protestantskoj kršćanskoj obitelji 1960-ih se pridružio novom vjerskom pokretu Kristova Crkva i postao njihov veliki zagovornik. Boone se držao jakih vjerskih načela i u svojoj karijeri glumca i pjevača, odbijao je pjesme i uloge koji bi se kosili sa njegovim vjerskim načelima, tako je odbio ulogu u filmu s tadašnjom velikom zvijezdom Marilyn Monroe.

U svom prvom glumačkom nastupu u filmu *April Love,* odbio se ljubiti s partnericom Shirley Jones jer je bila udata.

Od pojave britanske invazije Boonova karijera kao hit pjevača je okončana, nastavio je snimati ploče i tijekom 1960-ih ali bez odjeka kod publike. Zbog toga se 1970-ih okrenuo gospel i country glazbi (ni tu nije doživio neke veće uspjehe), a nastavio je svoju karijeru glumca, radijskog i televizijskog zabavljača.

Na početku 1970-ih Pat je osnovao vlastitu diskografsku kuću - *Lion & Lamb Records*. Glazbenici sa kojima je surađivao bili su; on osobno, *The Pat Boone Family,* Debby Boone, Dan Peek, DeGarmo & Key, *Dogwood.*

### Karijera Pat Boona danas

1997. godine Boone je izdao album *In a Metal Mood: No More Mr. Nice Guy*, zbirku obrade heavy metalnih hitova.

## Pat Boone u drugim aktivnostima

### Politika

Pat Boone ima konzervativna politička stajališta. Vjeran je republikanac i svoje stavove otvoreno brani i zastupa. 2006. godine, Boone je napisao novinski članak za list *WorldNetDaily* u kojem je prozvao demokrate zbog njihovih napada na tadašnju američku politiku predsjednika Georga Busha prema Iraku.

Na početku 2007 godine Boone je napisao dva novinska članka u kojima napada Teoriju evolucije kao *apsurdnu*, *netočnu i neosjetilnu* 
Za predsjedničke kampanje 2008 godine Pat Boone angažirao se u promociji republikanskog kandidata Johna McCaina 2008.

### Pat i Chevroleti

Pat Boone je veliki propagandist Chevrolet automobila General Motorsa još od 1950-ih, u tom poslu naslijedio je *Dinah Shore*.

### Pat i košarka

Pat Boone je veliki ljubitelj košarke, od 1967. godine većinski je vlasnik kalifornijske košarkaške momčadi *Oakland Oaks*. U međuvremenu je klub imao više velikih financijskih kriza i Boon nema više veze sa klubom.

## Diskografija

### Singl ploče na ljestvicama popularnosti

### Albumi

* **1956**:*Pat Boone*; *Howdy!*
* **1957**:*Pat* (#19); *Four By Pat* (#5); *Pat Boone* (#20); *Pat's Great Hits* (#3); *Hymns We Love*(#21); *April Love* (soundtrack) (#12); *Pat's Great Hits*
* **1958**: *Pat Sings Irving Berlin*; *Stardust*; *Yes Indeed!*
* **1959**: *Tenderly* (#17); *Pat Boone Sings*; *Tenderly*; *Side by Side* (sa Shirley Boone); *White Christmas*; *He Leadeth Me*; *Pat's Great Hits Volume 2*
* **1960**: *Moonglow*; *This and That*
* **1961**:**Albums**: *Moody River* (#29); *White Christmas* (#39); *Great! Great! Great!*; *Moon River*; *My God and I*
* **1962**: **Albums**: *Pat Boone's Golden Hits* (#66); *State Fair* (soundtrack) (#12); 'I'll See You in My Dreams*; *Pat Boone Reads from the Holy Bible*; *Pat Boone's Golden Hits*; *I Love You Truly* (sa Shirley Boone).
* *'1963**:''Pat Boone Sings Guess Who?''; ''Days of Wine and Roses''; ''Star Spangled Banner'': ''Tie Me Kangaroo Down Sport''
* **1964**: ''Sing Along Without''; ''Days of Wine and Roses''; ''The Touch of Your Lips''; ''Ain't That a Shame''; ''Lord's Prayer''; ''Boss Beat''; ''Near You'' (sa Pete King)
* **1965**: ''Blest Be the Ties that Bind'' (sa the Lipscomb Singer); ''The Golden Era of Country Hits''; ''My 10th Anniversary with Dot Records''; ''Pat Boone Sings Winners of The Reader's Digest Poll''
* **1966**: ''Great Hits of 1965''; ''Memories''; ''Wish You Were Here, Buddy''; ''Christmas is a Comin''
* **1967**: ''How Great Thou Art''; ''I was Kaiser Bill's Batman''; ''Golden Hits: 15 Hits of Pat Boone''; 
* **1972**: ''Come Together: A Musical Experience in Love''
* **1973**: ''Songs for the Jesus Folks''
* **1976**: ''Texas Woman''
* **1981**: ''Songmaker''
* **1997**: ''In a Metal Mood: No More Mr. Nice Guy''
* **2002**: ''American Glory''
* **2006*': *Pat Boone R&B Classics - We Are Family*

== Filmografija ==

* *The Pied Piper of Cleveland* (1955) (dokumentarni film)
* *Bernardine (film)* (1957)
* *April Love* (1957)
* *Mardi Gras* (1958)
* *Journey to the Center of the Earth (film)* (1959)
* *All Hands on Deck* (1961)
* *State Fair* (1962)
* *The Main Attraction* (1962)
* *The Horror of It All* (1963)
* *The Yellow Canary* (1963)
* *Never Put It in Writing* (1964)
* *Goodbye Charlie* (1964)
* *The Greatest Story Ever Told* (1965)
* *The Perils of Pauline* (1967)
* *The Cross and the Switchblade* (1970)
* *Roger & Me* (1989) (dokumentarni film)
* *The Eyes of Tammy Faye* (2000) (dokumentarni film)
* *Fuck* (2004) (dokumentarni film)
* *Hollywood on Fire'' (2008) (dokumentarni film)

## Izvori

## Vanjske veze

* Patovo zlato  
* Kratka biografija Pat Boona
* Diskografija Pat Boona